ไรอันแอร์

**ไรอันแอร์** () เป็นกลุ่มสายการบินราคาประหยัดพิเศษสัญชาติไอริช ที่สำนักงานใหญ่ในซอร์ดส ดับลิน โดยบริษัทแม่ บริษัท ไรอันแอร์โฮลดิ้ง จำกัด (มหาชน) ประกอบด้วยสายการบินลูก ไรอันแอร์  มอลตาแอร์ บัซซ์ เลาดายุโรป และไรอันแอร์ ยูเค โดยไรอันแอร์ ดีเอซี  สายการบินที่เก่าแก่ที่สุดในกลุ่ม ได้ก่อตั้งขึ้นในปี 1984 และได้มีการก่อตั้งไรอันแอร์โฮลดิ้งในปี 1996 เป็นบริษัทผู้ถือหุ้นของไรอันแอร์ที่มีผู้ถือหุ้นและคณะกรรมการบริหารเดียวกัน ในปี 2019 ได้มีการแปรสภาพไรอันแอร์และสายการบินลูกอื่นเป็นๆ เป็นบริษัทลูกของไรอันแอร์โฮลดิ้ง ต่อมามอลตาแอร์ได้เข้าเป็นบริษัทลูกของไรอันแอร์โฮลดิ้งในปีเดียวกัน

ไรอันแอร์ถูกมองว่าเป็นหนึ่งในสายการบินที่มีการเติบโตอย่างรวดเร็วตั้งแต่การยกเลิกกฎระเบียบในอุตสาหกรรมการบินในยุโรปเมื่อปี 1997 และความสำเร็จในรูปแบบธุรกิจของสายการบินราคาประหยัด กลุ่มสายการบินมีเครื่องบินประจำการในฝูงบินกว่า 500 ลำ และให้บริการเที่ยวบินสู่ 36 ประเทศในยุโรป อเมริกาเหนือ แอฟริกา และตะวันออกกลาง โดยมีฐานการบินหลักในดับลิน ลอนดอน–สแตนสเต็ด และมิลาน–แบร์กาโม ไรอันแอร์เป็นสายการบินที่ใหญ่ที่สุดของประเทศไอร์แลนด์ และในปี 2016 เป็นสายการบินที่ใหญ่ที่สุดในโลกตามจำนวนผู้โดยสารระหว่างประเทศ

บ่อยครั้งสายการบินถูกวิพากษ์วิจารณ์ในสภาพการทำงานที่ย่ำแย่ ค่าใช้จ่ายเพิ่มเติมจำนวนมาก การบริการลูกค้าที่ไม่ดี และแนวโน้มที่จะเจตนาสร้างความขัดแย้งเพื่อการประชาสัมพันธ์

## กิจการองค์กร

### ผลประกอบการ
ผลประกอบการของกลุ่มสายการบินไรอันแอร์ระหว่างปี ค.ศ. 2010-2023 มีดังนี้ (สำหรับปีงบประมาณสิ้นสุดในวันที่ 31 มีนาคม):

ณ เดือนมกราคม ค.ศ.  2024 กลุ่มสายการบินคาดการณ์รายได้ของปีถึง 1.85–1.95 พันล้านยูโร

## จุดหมายปลายทาง

ฐานการบินที่ใหญ่ที่สุดของไรอันแอร์อยู่ที่ท่าอากาศยานลอนดอนสแตนสเต็ด และตามมาด้วยฐานการบินหลักที่ท่าอากาศยานดับลิน ไรอันแอร์มีฐานการบินทั่วทวีปยุโรป และบางส่วนของตะวันออกกลางและแอฟริกาตอนเหนือ

โดยส่วนมากไรอันแอร์จะให้บริการสู่ท่าอากาศยานขนาดเล็กหรือท่าอากาศยานรอง เช่น ลอนดอน–สแตนสเต็ด หรือปารีส–โบเวส์ ซึ่งตั้งอยู่นอกตัวเมือง ทั้งนี้เป็นมาตรการในการลดต้นทุน โดยเป็นการลดค่าธรรมเนียมท่าอากาศยานและลดเวลาการดำเนินการภาคพื้นดิน ไรอันแอร์ถึงกับได้ระบุว่าท่าอากาศยานบราติสลาวาในสโลวาเกียเป็น "เวียนนา–บราติสลาวา" ถึงแม้จะอยู่ห่างจากกรุงเวียนนาถึง 80 กิโลเมตร (50 ไมล์) ในอีกประเทศหนึ่ง ในบางกรณี ท่าอากาศยานรองไม่ได้ตั้งห่างจากตัวเมืองนั้นมากนัก และอาจตั้งอยู่ใกล้กับท่าอากาศยานหลักเลยก็ได้ เช่น ท่าอากาศยานโรมคัมปิโน

นอกจานี้แล้วไรอันแอร์ยังให้บริการสู่ท่าอากาศยานหลักหลายแห่ง เช่น อัมสเตอร์ดัม–สคิปโฮล สต็อกโฮล์ม–ออลันดา เอเธนส์ บาร์เซโลนา–อัลปรัต บูคาเรสต์–ออโตเปนี บูดาเปสต์ โคเปนเฮเกน ดับลิน ลิสบอน ลอนดอน–แกตวิก มาดริด–บาราฆัส มาร์แซย์ ออสโล–การ์เดอร์มอน และโรม–ฟีอูมีชีโน โดยบายเมืองที่กล่าวมานี้ไม่มีท่าอากาศยานรองที่ไรอันแอร์สามารถใช้งานได้ โดยในช่วงไม่กี่ปีที่ผ่านมานี้ ไรอันแอร์ได้ขยายอิทธิพลไปยังท่าอากาศยานหลักเพื่อหวังจะดึงดูดผู้โดยสารมากขึ้นในช่วงฤดูร้อน ค.ศ.  2014 สายการบินเปิดฐานการบินในเอเธนส์ ลิสบอน และท่าอากาศยานหลักของบรัสเซลส์และโรมเป็นครั้งแรก

ไรอันแอร์ทำการบินในรูปแบบจุดต่อจุด ต่างจากรูปแบบฮับแอนด์สโปค ที่ผู้โดยสารต้องต่อเครื่องที่ท่าอากาศยานหลัก รูปแบบจุดต่อจุดสามารถทำให้ไรอันแอร์ให้บริการเที่ยวบินมากขึ้นได้ ในเดือนเมษายน ค.ศ. 2017 ไรอันแอร์ได้เพิ่มการต่อเครื่องที่ท่าอากาศยานโรมฟีอูมีชีโน ถึงแม้ไรอันแอร์จะเป็นสายการบินสัญชาติไอริช แต่สายการบินก็ยังมีอิทธิพลในฝรั่งเศส เยอรมนี อิตาลี โปแลนด์ สเปน สหราชอาณาจักร และในหลายๆ ประเทศในยุโรป ในปัจจุบันนี้ตลาดที่ใหญ่ที่สุดของไรอันแอร์คืออิตาลี โดยมีฐานการบิน 14 แห่งและจุดหมายปลายทางที่ไม่ใช่ฐานการบินอีกเก้าแห่ง

## ฝูงบิน
### ฝูงบินปัจจุบัน
ณ เดือนมีนาคม ค.ศ. 2026 กลุ่มสายการบินไรอันแอร์มีเครื่องบินประจำการในฝูงบินดังนี้:

กลุ่มสายการบินไรอันแอร์มีอายุฝูงบินเฉลี่ย 9.7 ปี


ไฟล์:Hamburg Airport Lauda Europe Airbus A320-232 9H-IHD (DSC05241).jpg|แอร์บัส เอ320-200 ของเลาดายุโรป
ไฟล์:Boeing 737-700 Ryanair.png|โบอิง 737-700 ของบัซซ์
ไฟล์:RK RUK Ryanair UK Boeing 737 G-RUKC (52452803252).jpg|โบอิง 737-800 ของไรอันแอร์ ยูเค
ไฟล์:Hamburg Airport Ryanair Boeing 737-8200 MAX EI-HGZ (DSC06013).jpg|โบอิง 737 แมกซ์ 200 ของไรอันแอร์
ไฟล์:Malta Air, 9H-VUF, Boeing 737-8-200 MAX.jpg|โบอิง 737 แมกซ์ 200 ของมอลตาแอร์


### ฝูงบินในอดีต
ไรอันแอร์เคยให้บริการเครื่องบินดังต่อไปนี้:

## อ้างอิง

## แหล่งข้อมูลอื่น
*

หมวดหมู่:ไรอันแอร์
หมวดหมู่:สายการบินต้นทุนต่ำ
หมวดหมู่:สายการบินสัญชาติไอร์แลนด์
หมวดหมู่:สายการบินที่ก่อตั้งในปี พ.ศ. 2527
หมวดหมู่:บริษัทไอร์แลนด์ที่ก่อตั้งในปี พ.ศ. 2527
หมวดหมู่:แอร์ไลน์สฟอร์ยุโรป